Potrivit Administrației Naționale de Meteorologie (ANM), aceste prognoze sunt realizate de ECMWF (Centrul European pentru Prognoze pe Medie Durată), fiind estimată media săptămânală a abaterilor temperaturii aerului și a cantităților de precipitații față de media perioadei 2004-2023. Este important de menționat că fenomenele extreme cu durată scurtă nu pot fi prognozate cu ajutorul acestui produs.
În cea mai mare parte a țării, temperatura medie a aerului se va situa în jurul valorilor specifice pentru această perioadă. În regiunile sud-estice, cantitățile de precipitații vor fi normale, în timp ce în restul teritoriului regimul pluviometric va fi excedentar, mai ales în jumătatea de vest.
Prognoza pentru următoarele săptămâni
Săptămâna 27 mai - 3 iunie
Temperatura medie a aerului va fi apropiată de mediile multianuale în toată țara. Cantitățile de precipitații vor fi în general conforme cu cele specifice pentru această perioadă în majoritatea regiunilor.
Săptămâna 3-10 iunie
Valorile termice medii vor fi ușor peste normele climatologice ale perioadei la nivelul întregii țări. Regimul pluviometric va fi în general apropiat de cel normal pentru acest interval în majoritatea regiunilor.
Săptămâna 10-17 iunie
Valorile termice medii vor fi ușor peste cele multianuale în regiunile sudice și estice, fiind apropiate de normele climatologice ale perioadei în restul teritoriului. Regimul pluviometric va fi ușor deficitar în sudul și sud-estul țării și apropiat de cel specific pentru această perioadă în rest.
Fiți la curent cu ultimele noutăți. Urmăriți DCNews și pe Google News